EkBass/fiwiki-20250220-pages-articles huggingface dataset:
Lancelot – ensimmäinen ritari

Lancelot – ensimmäinen ritari on vuonna 1995 valmistunut historiallinen seikkailuelokuva, jonka pääosissa ovat Sean Connery, Richard Gere ja Julia Ormond. == Juoni == Lady Guinevere (Ormond) on lupautunut kuningas Arthurin (Connery) vaimoksi suojellakseen maataan prinssi Malagantilta. Toisaalta Guinevere tuntee myös vetoa Lancelottiin. Eräänä päivänä Lancelot (Gere) saapuu Camelotiin ja voittaa kuninkaan luottamuksen, mutta ihastuu samalla hänen vaimoonsa. Luokka:Vuoden 1995 yhdysvaltalaiset elokuvat Luokka:Yhdysvaltalaiset seikkailuelokuvat Luokka:Jerry Zuckerin ohjaamat elokuvat
Ulf Olsson

Ulf Olsson (19. joulukuuta 1951 – 10. tammikuuta 2010) oli ruotsalainen henkirikoksiin syyllistynyt henkilö. Hän tappoi vuonna 1989 kaksi ihmistä: maaliskuussa 10-vuotiaan Helén Nilssonin ja elokuussa 26-vuotiaan Jannica Ekbladin. Olsson jäi kiinni vasta kesällä 2004 DNA-testin avulla. Hänet tuomittiin pakkohoitoon. Hän teki itsemurhan 10. tammikuuta 2010. == Lähteet == Luokka:Ruotsalaiset murhaajat Luokka:Itsemurhan tehneet Luokka:Vuonna 1951 syntyneet Luokka:Vuonna 2010 kuolleet
HMS Iron Duke (1912)

HMS Iron Duke oli Britannian kuninkaallisen laivaston Iron Duke -luokan taistelulaiva. Alus rakennettiin Portsmouthin telakalla. Aluksella suoritettiin koeajot vuoden 1913 lopulla torpedoverkot asennettuna, mutta verkot poistettiin ennen laivastolle luovutusta. Alus otettiin palveluskäyttöön maaliskuussa 1914, jolloin se liitettiin Kotilaivastoon.Gardiner (toim.) 1985, s. 23 Aluksesta tehtiin samalla laivaston komentajan amiraali Sir George Callaghanin lippulaiva. == Valmistus == Alus tilattiin Portsmouthin telakalta, missä köli laskettiin 15. tammikuuta 1912. Alus laskettiin vesille 12. lokakuuta kumminaan Wellingtonin herttuatarBurt 2012 s. 231. Aluksen koeajot alkoivat 25. marraskuuta 1913 ja se valmistui maaliskuussa 1914.Burt 2012 s. 216 Alus otettiin palvelukseen 10. maaliskuuta 1914 Portsmouthissa, jolloin se vapautti HMS Neptunen Kotilaivaston komentajan lippulaivan tehtävästä. ==Ensimmäinen maailmansota== Hieman ennen ensimmäistä maailmansotaa Callaghan vaihtui amiraali Sir John Jellicoeen, joka teki Iron Dukesta vasta perustetun Suuren laivaston lippulaivan. Alus osallistui osana 4. taistelulaivaviirikköä 31. toukokuuta 1916 Skagerrakin taisteluun, jossa se ei kärsinyt vaurioita. Se toimi lyhyen aikaa amiraali Sir David Beattyn lippulaivana, kun hän johti Suurta laivastoa sijaisena vuoden 1916 lopulla. Beatty kuitenkin siirsi lippunsa myöhemmin HMS Queen Elizabethille. Sodan jälkeen Iron Duke siirrettiin Välimeren laivastoon, jossa alus palveli jälleen lippulaivana. Välimeren laivaston komentajana oli amiraali Sir John de Robeck. Alus palveli Välimeren ja Atlantin laivastossa vuoteen 1929, jolloin se poistettiin palveluksesta. Lontoon laivastosopimuksen astuessa voimaan 1931 Iron Dukesta poistettiin raskas aseistus ja siitä tehtiin tykistön koululaiva. Tällöin aluksesta poistettiin torpedoputket sekä B- ja Y-tornit, mutta tilalle asennettiin kaksi 4 tuuman ilmatorjuntatykkiä B-tornin paikalle. Vuonna 1939 asennettiin X-tornin paikalle 4,5 tuuman kaksiputkinen tykkitorni. Toisessa maailmansodassa Iron Duke oli tukikohta- aluksena Scapa Flow’ssa, missä alus jouduttiin ajamaan rantaan ilmahyökkäyksen aikana 17. lokakuuta 1939. Alus palautettiin kelluvaksi ja se palveli tehtävissään sodan loppuun saakka. Iron Duke myytiin romutettavaksi 1946 ja se romutettiin Glasgow’ssa 1948. ==Lähteet== * * * * ===Viitteet=== == Aiheesta muualla == * Luokka:Iron Duke -luokan taistelulaivat Luokka:Yhdistyneen kuningaskunnan ensimmäisen maailmansodan taistelulaivat Luokka:Yhdistyneen kuningaskunnan toisen maailmansodan taistelulaivat Luokka:Portsmouthin telakan valmistamat alukset
Lucky Dog Recordings 03–04

Lucky Dog Recordings 03-04 on paremmin Tindersticksin laulajana tunnetun Stuart A. Staplesin ensimmäinen soololevy. Levyn tekoon on ottanut osaa Staplesin lisäksi myös Terry Edwards ja Yann Tiersen, sekä joitakin jäseniä Tindersticksistä. == Kappaleet == #Somerset House #Marseilles Sunshine #Say Something Now #Friday Night #Shame on You #Untitled #Dark Days #People Fall Down #She Don't Have to be Good to Me #I've Come a Long Way == Arvostelut == * Allmusic: http://www.allmusic.com/album/r790263 == Aiheesta muualla == * Levystä Stuart A. Staplesin sivulla == Lähteet == Lucky Dog Recordings 03-04 Luokka:Brittiläiset popalbumit
Siikakoski (Vuohijärvi)

Siikakoski on Mäntyharjun reittiin kuuluva Vuohijärvestä Siikajärveen laskeva voimatalouden käyttöön valjastettu koski Kouvolassa. Siikakoskelle valmistui 1826 Siikakosken saha. Pieni voimalaitos koskeen rakennettiin 1917. Nykyinen voimalaitos valmistui vuonna 1961. Kosken putouskorkeus on 3,5 metriä. ==Lähteet== ==Aiheesta muualla== * Luokka:Mäntyharjun reitti Luokka:Kouvolan kosket Luokka:Vuohijärven alue Luokka:Kouvolan rakennukset ja rakennelmat Luokka:Suomen vesivoimalat Luokka:Suomen padot
Wetmorella nigropinnata

Wetmorella nigropinnata on pienikokoinen, vilkas huulikala indopasifisen merialueen koralliriutoilta. == Koko ja ulkonäkö == Wetmorella nigropinnata kasvaa noin 6 cm pitkäksi. Sillä on pitkulainen vartalonmuoto ja terävä kuono. Vartalon pohjaväri on tiilenpunainen. Evissä on selkäpuolella yksi, vatsapuolella kaksi suurta mustavalkoista silmäkuviota. Vartalon etu- ja takaosassa on keltaiset pystyraidat. Nuorilla yksilöillä on niiden välissä kaksi himmeämpää valkoista raitaa.Advanced Aquarist == Alkuperä == Wetmorella nigropinnata elää luonnossa indopasifisella merialueella. Sen levinneisyysalue ulottuu Punaiseltamereltä ja Madagaskarista Australian Ison valliriutan eteläosiin ja Uuteen-Kaledoniaan ja edelleen Japanin Ryūkyūsaarille ja keskisen Tyynenmeren Pitcairn- ja Marquesassaarille. Se elää laguuneissa ja riuttojen ulkoreunoilla, ja piilottelee usein luolissa ja riutan koloissa. == Käyttäytyminen == Wetmorella nigropinnata on aktiivinen, mutta silti melko rauhallinen kala. Se sopii myös riutta-akvaarioon. Akvaariossa voi pitää yhtä urosta ja useampaa naarasta, jos ne laitetaan altaaseen yhtä aikaa.Meriakvaarion perustamismanuaali == Vesiolot ja ravinto == Wetmorella nigropinnata syö liha- ja leväpitoista ruokaa kuten massiäyriäisiä ja kidusjalkaisia (Artemia). Sopiva lämpötila on 24-26 °C.Meerwasser-lexicon == Lähteet == == Aiheesta muualla == *ITIS: Wetmorella nigropinnata Luokka:Meriakvaariokalat Luokka:Huulikalat
Nouseva aurinko

Nouseva aurinko (Rising Sun) on Philip Kaufmanin ohjaama vuonna 1993 ensi- iltansa saanut rikoselokuva. Elokuva perustuu Michael Crichtonin romaaniin Rising Sun (Nouseva aurinko). Pääosissa näyttelevät Sean Connery ja Wesley Snipes ja sivuosissa Harvey Keitel, Mako ja Steve Buscemi. == Juoni == Japanilaiseen kulttuuriin hyvin perehtynyt etsivä John Connor (Connery) ja poliisin erikoistutkija Webster Smith (Snipes) lähtevät selvittämään suuresta japanilaisyrityksestä löytyneen puhelintytön murhaa. ==Arvioita== Video- oppaassa vuodelta 1994 Bello Romano pitää elokuvaa monitasoisen romaanin yksioikoisena ja typeränä filmatisointina ja antaa sille kaksi tähteä viidestä, mikä vastaa sanallista arviota ”keskinkertainen”. == Lähteet == Luokka:Vuoden 1993 yhdysvaltalaiset elokuvat Luokka:Yhdysvaltalaiset rikoselokuvat Luokka:Michael Crichtonin teoksiin perustuvat elokuvat Luokka:Elokuvat liike-elämästä Luokka:Philip Kaufmanin ohjaamat elokuvat
Ostokortti

Ostokortti on asiakirja, jota on käytettävä tavaroita ostettaessa silloin, kun niitä ei ole saatavissa riittävästi ja ne on määrätty säännöstelyn alaisiksi. Näin pyritään takaamaan tavaroiden riittävyys kaikille kansalaisille. Yleisimmin ostokortteja käytetään sota-aikana ja sodan jälkeisenä pula-aikana. Tällaisen säännöstelyn alaisina, "kortilla", ovat useimmiten elintarvikkeet sekä kahvin kaltaiset ylellisyystarvikkeet. Kortissa on määritelty tietynsuuruinen annos, jonka tavaraa saa ostaa korttia vastaan tai korttiin on merkitty tietty pistearvo, jonka voi käyttää säännöstelyn alaisiin ostoksiin. Suomessa ostokortteja on käytetty molempien maailmansotien aikana ja niiden jälkeen, viimeksi lokakuusta 1939 lähtien 1940-luvun lopulle saakka. Kahvi oli ostokorteilla tapahtuvan säännöstelyn alaisena vuoteen 1953 saakka. Ostokorteilla hankittavista tavaramääristä päätti kansanhuoltoministeriö, ja korttien jakelusta huolehtivat kuntien kansanhuoltolautakunnat.Säännöstely. Teoksessa: Suomen historia, osa 7, s.394 (Weilin + Göös 1987) Kansanhuolto. Teoksessa: Suomen historia, osa 7, s.394-396 (Weilin + Göös 1987) Ostokortit ja säännöstely johtavat usein niiden rinnalle syntyvään laittomaan kaupankäyntiin eli mustaan pörssiin. Viimeisenä ostokorttina oli voimassa vuoden 1970 loppuun asti Alkon asiakaskortti eli ns. viinakortti. ==Kirjallisuutta== * * ==Lähteet== * * ===Viitteet=== == Aiheesta muualla == * Leipäkortti - synkän ajan synkkä paperi, Seura, 28.04.1937, nro 17, s. 6, Kansalliskirjaston digitaaliset aineistot Luokka:Kauppa Luokka:Taloushistoria
Hanskat tiskiin

Hanskat tiskiin on rap-artisti Laviksen Jumal x10 Lavis -nimellä julkaistu studioalbumi. Se julkaistiin 6. helmikuuta 2009. == Kappaleet == # # # # # # # # # # # Dinosaur (piilo/bonusraita) == Lähteet == Luokka:Laviksen albumit Luokka:Vuoden 2009 albumit
Microsoft-tili

Microsoft-tili (ennen Microsoft Passport, .NET Passport, Microsoft Passport Network, ja Windows Live ID) on Microsoftin useisiin tuotteisiin vaadittava käyttäjätunnus. Microsoft-tilillä pääsee kirjautumaan sisään esimerkiksi Windowsiin, Officeen sekä useisiin muihin palveluihin. Windows Live ID -tunnus on tarkemmin sanottuna rekisteröitymisessä luotu sähköpostiosoite ja käyttäjän luoma salasana. == Microsoft-tilin luominen == Microsoft-tili on ilmainen tunnus, jonka luominen on mahdollista Microsoftin muiden palveluiden yhteydessä. Tunnusta luodessa on ilmoitettava kuvavarmennuskoodi, joka sisältää tiettyjä numeroita ja kirjaimia, jotka on ilmoitettava oikeassa koossa ja järjestyksessä. Rekisteröityessä luotavaa osoitetta varten on eräitä vaatimuksia. Sähköpostiosoitteen etuliitteen voi päättää itse, mutta esimerkiksi sanan "Microsoft" käyttö on estetty. Myös muun kuin outlook.com -tai hotmail.com päätteisen Microsoft-tilin luominen on mahdollista käyttäen erillisen sähköpostipalveluntarjoajan sähköpostia. == Lähteet == Luokka:Microsoft Windows
Lola Pagnani

Anna Lola Pagnani Stavros (s. 3. huhtikuuta 1972 Rooma) on italialainen näyttelijä Hänen isänsä oli näytelmäkirjailija Enzo Pagnani. Hän valmistui 17-vuotiaana Pariisissa ja myöhemmin New Yorkissa Alvin Ailey American Dance Theaterista aineenaan nykyaikainen tanssi. Hän esiintyi Momix-tanssiryhmässä ja toimi Cirque du Soleilin koreografina. Tämän jälkeen Pagnani opiskeli näyttelemistä HB Studiolla, jonka jälkeen hän palasi Italiaan. Hän on näytellyt useissa elokuvissa ja teatteriesityksissä Italian elokuva-alan vaikuttajien, kuten Ettore Scolan, Giulio Basen ja Lina Wertmüllerin, kanssa. ==Filmografia== ===Elokuvat=== *Trafitti da un raggio di sole (1995) *Polvere di Napoli (1996 *Ninfa plebea (1996) *Ferdinando e Carolina (1999) *La bomba (1999) *Il pranzo della domenica (2002) *Gente di Roma (2003) *Women Seeking Justice (2007) ===Televisiotyöt=== *Pazza famiglia (1995) *Commissario Raimondi (1998) *Anni 50 (1998) *La squadra (2000) *Un posto al sole (2001) *Francesca e Nunziata (2001) *Un ciclone in famiglia 2 (2005) *Carabinieri 5 (2005) *Capri (2006) *Donne sbagliate (2006) Pagnani, Lola Pagnani, Lola Pagnani, Lola
Baza

Baza () on venäläinen jääkiekkoleirikeskus. Ne ovat olleet jo Neuvostoliiton ajalla olennainen osa paikallista jääkiekkokulttuuria. Bazan omistaa yleensä jääkiekkoseura, joka lähettää pelaajat leirille valmistautumaan tärkeisiin kotiotteluihin. Neuvostoliiton aikoihin baza-leirit olivat pidempiä, ja muun muassa Neuvostoliiton jääkiekkomaajoukkue eli bazassa suurimman osan vuodesta. Myös bazojen olosuhteet ovat parantuneet ja inhimillistyneet huomattavasti aikaisista armeijan kasarmiolosuhteista. Joukkueilla on suuria eroja joukkueiden bazojen laaduissa ja kestoissa, mutta monet etenkin vauraiden seurojen bazat vastaavat länsimaisiin vaatimuksiin. Esimerkiksi HK Atlantin baza sijaitsee purjehduskerhon hotellissa Moskvajoen rannalla. Monet joukkueet, kuten Barys Astana ovat peräti luopuneet bazoista kokonaan. ==Lähteet== Luokka:Venäjän jääkiekko
HMS Benbow (1913)

HMS Benbow oli Britannian kuninkaallisen laivaston Iron Duke-luokan taistelulaiva. == Valmistus == Alus tilattiin Dalmuirista William Beardmore and Companyltä, missä köli laskettiin 30. toukokuuta 1912. Alus laskettiin vesille 12. marraskuuta 1913 ja otettiin palvelukseen 7. lokakuuta 1914.Conway's s. 32 == Palvelus == Alus liitettiin 10. joulukuuta Suuren laivaston 4. taistelulaivaviirikköön, missä se oli viirikön komentajan amiraali Sir Douglas Gamblen lippulaivana. Viirikön komentaja vaihtui helmikuussa 1915, kun Sir Doveton Sturdee vastaanotti tehtävän. Benbow jatkoi lippulaivana. Alus osallistui Skagerrakin taisteluun, mutta ei kärsinyt taistelussa vaurioita. Vuonna 1919 alus siirrettiin Välimerelle. Sisaralustensa kanssa se antoi tulitukea Venäjän sisällissodan valkoisille joukoille Mustalla merellä vuoteen 1920. Alus pysyi osana Välimeren laivastoa vuoteen 1926, jolloin siirrettiin osaksi Atlantin laivastoa. Alus poistettiin 1929 palveluksesta ja myytiin romutettavaksi maaliskuussa 1931. == Lähteet == * * * === Viitteet === == Aiheesta muualla == *Maritimequestin kuvagalleria HMS Benbow Luokka:Iron Duke -luokan taistelulaivat Luokka:Beardmoren valmistamat alukset Luokka:Yhdistyneen kuningaskunnan ensimmäisen maailmansodan taistelulaivat
Kotipelto (yhtye)

Kotipelto on vuonna 2000 perustettu power metal -yhtye. Yhtyeen perusti Stratovarius-yhtyeen laulaja Timo Kotipelto. Alkuperäiskokoonpano hajosi ensimmäisen albumin jälkeen 2003, jonka jälkeen yhtye muovautui nykyiseen kokoonpanoonsa. Yhtye on julkaissut alkuperäisellä kokoonpanolla albumit Waiting for the Dawn (2002) ja Coldness (2004). Yhtyeen nykyisellä kokoonpanolla on julkaistu albumi Serenity (2007). Tuomas Wäinölä liittyi yhtyeeseen vasta 2005. Alkuperäiskokoonpanosta on jäljellä enää Timo Kotipelto, Mirka Rantanen ja Janne Wirman. == Historia == Kotipelto-yhtyeen perusti vuonna 2000 Stratovarius-yhtyeen laulaja Timo Kotipelto. Yhtyeeseen liittyivät myös Janne Wirman (Children of Bodom), Mirka Rantanen (Thunderstone) ja Jari Kainulainen (ex-Stratovarius). Yhtye aloitti materiaalin kirjoittamisen ja treenaamisen. Yhtye oli valmis aloittamaan levynsä äänitykset ja työt aloitettiin heinäkuussa 2001. Albumin kansitaiteesta vastasi Derek Riggs, joka oli työskennellyt Iron Maidenin parissa 1980–2000 ja Stratovariuksen sekä Gamma Rayn kanssa 1990-luvulta lähtien. Ensimmäisen albumin nimeksi tuli Waiting for the Dawn, ja albumilla vierailee useita huippumuusikoita, esimerkiksi silloinen Helloween-kitaristi Roland Grapow. Albumi julkaistiin 3. toukokuuta 2002. Toista albumia yhtye lähti äänittämään Finnvox-studiolle vuoden 2003 alussa. Uusi albumi, Coldness, julkaistiin 21. huhtikuuta 2004 ja albumi menestyi paremmin kuin edeltäjänsä, joka oli sekin kuitenkin saanut hyvät arvostelut. Albumi sijoittui parhaillaan sijalle 4. Kolmatta levyä lähdettiin äänittämään 2005 sen aikaisella kokoonpanolla. Levytyksen aikana yhtyeelle syntyi riitaa ja Jari Kainulainen lähti yhtyeestä. Nauhoituksia jatkettiin uusitulla kokoonpanolla ja kolmas studioalbumi Serenity julkaistiin 11. huhtikuuta 2007, ja levy nousi suoraan listojen kärkeen ollen tällä erää yhtyeen myydyin levy. Vuonna 2009 Timo Kotipelto kertoi, että Stratovarius julkaisee uuden albuminsa Polarisin, jonka jälkeen vuonna 2010 ilmestyisi uusi studioalbumi. ==Diskografia== ;Studioalbumit * * * ==Kokoonpano== * Timo Kotipelto – laulu (2000–) * Tuomas Wäinölä – kitarat (2005–) * Lauri Porra – bassokitara (2006–) * Mirka Rantanen – rummut (2000–) * Janne Wirman – koskettimet (2000–) ===Sessiomuusikot=== * Roland Grapow – kitara * Michael Romeo – kitara * Sami Virtanen – kitara * Mikko Härkin – koskettimet * Gas Lipstick – rummut Luokka:Suomalaiset power metal -yhtyeet
Dominique Gisin

Dominique Gisin (s. 4. kesäkuuta 1985) on sveitsiläinen alppihiihtäjä, joka on saavuttanut suurimmat menestyksensä syöksylaskussa. Hän voitti olympiakultaa syöksylaskussa Sotšissa 2014. Gisin sijoittui Åren MM-kilpailuissa 2007 viidenneksi syöksylaskussa. Garmisch-Partenkirchenin MM-kilpailuissa 2011 hän oli superalppiyhdistetyssä neljäs ja syöksylaskussa kahdeksas. Schladmingissa 2013 hän sijoittui supersuurpujottelussa ja superalppiyhdistetyssä kymmenenneksi. Sotšin olympialaisissa 2014 Gisin saavutti kultaa syöksylaskussa samalla ajalla Tina Mazen kanssa. Superalppiyhdistetyssä hän oli viides ja suurpujottelussa kymmenes. Maailmancupissa hän saavutti ensimmäisen palkintokorokepaikkansa oltuaan toinen Altenmarkt-Zauchenseen syöksylaskussa 13. tammikuuta 2007. Ensimmäisen voittonsa hän saavutti niin ikään Altenmarktin syöksyssä 18. tammikuuta 2009 jakaen voiton Anja Pärsonin kanssa. Kuusi päivää myöhemmin hän voitti Cortina d’Ampezzon syöksykilpailun. Hän sijoittui kaudella 2008–2009 syöksycupissa neljänneksi. Kaudella 2009–10 hän voitti supersuurpujottelun maailmancupkilpailun Crans-Montanassa. Gisin sijoittui kaudella 2010–2011 kolmanneksi Lake Louisen syöksylaskussa ja Altenmarkt-Zauchenseen supersuurpujottelussa. Kaudella 2011–2012 hän oli kolmas Lake Louisen syöksylaskussa. == Lähteet == * == Aiheesta muualla == * Virallinen sivusto Luokka:Sveitsiläiset alppihiihtäjät Luokka:Sveitsiläiset olympiavoittajat Luokka:Vuonna 1985 syntyneet Luokka:Elävät henkilöt
Per Stig Møller

Per Stig Møller (s. 27. elokuuta 1942) on tanskalainen konservatiivisen kansanpuolueen poliitikko. Hän on istunut kansankäräjillä vuosina 1984–2015 ja toiminut Tanskan ympäristöministerinä vuosina 1990–1993, ulkoministerinä 2001–2010, kulttuuriministerinä 2010–2011 sekä kirkollisministerinä vuonna 2011. Møller on Dannebrogin ritarikunnan ensimmäisen luokan komentaja ja hänellä on myös useita ulkomaisia kunniamerkkejä. Myös hänen vanhempansa Poul ja Lis Møller olivat poliitikkoja. Ennen poliittista uraansa Per Stig Møller työskenteli Tanskan yleisradiossa. ==Lähteet== == Aiheesta muualla == *Per Stig Møller Tanskan kansankäräjien verkkosivuilla * Curriculum Vitae for the Minister for Foreign Affairs Luokka:Tanskan ulkoministerit Luokka:Tanskan ympäristöministerit Luokka:Tanskan kulttuuriministerit Luokka:Tanskan puolueiden puheenjohtajat Luokka:Vuonna 1942 syntyneet Luokka:Elävät henkilöt
Pujoliivi

Pujoliivi eli slipoveri on pään yli pujotettava neuleliivi, erityisesti miesten vaatteena. Pujoliivi on hihaton muunnelma v-aukkoisesta neuleesta. Tyyliltään se on melko rento asuste, jota voi käyttää myös puvun kanssa. == Lähteet == == Aiheesta muualla == Luokka:Asusteet
Brían F. O’Byrne

Brían F. O'Byrne (s. 1967 Irlanti) on irlantilainen näyttelijä. Hänet tunnetaan elokuvista Harmaa alue (2001), Million Dollar Baby (2004) ja Before the Devil Knows You're Dead (2007) sekä televisiosarjoista Brotherhood, Kova laki: Erikoisyksikkö, Kylmä rinki ja FlashForward. == Palkinnot == * Best Ensemble Cast Gotham Awards (2007) == Aiheesta muualla == * Luokka:Irlantilaiset näyttelijät Luokka:Vuonna 1967 syntyneet Luokka:Elävät henkilöt Luokka:Tony-palkinnon saajat
Haaparannan kielikoulu

Tornio-Haaparannan Kielikoulu (ruots. Språkskolan) on vuonna 1989 perustettu Suomen ja Ruotsin valtioiden tukema peruskoulu, joka sijaitsee Haaparannalla. Koulussa on opetusta esikoulusta yläasteelle. Vuosittain kouluun otetaan 20 oppilasta sekä Torniosta että Haaparannalta. Koulun opetus seuraa ruotsalaista koulujärjestelmää ja lainsäädäntöä, mutta antaa valmiudet jatkaa opintoja sekä Suomessa että Ruotsissa. Opetussuunnitelma ja oppiainesisällöt ovat yhdistelmä molempien maiden kansallista opetussuunnitelmaa. Syksyllä 2016 koulussa opiskeli 307 oppilasta. == Muuta == Vuonna 2010 torniolainen Jere Järlström kirjoitti ylioppilaskokeissaan 11 laudaturia ja yhden eximian Tornion yhteislyseon lukiossa, mikä on uusi Suomen ennätys. Järlström suoritti peruskoulunsa Kielikoulussa. Torniolainen kansanedustaja Katri Kulmuni on opiskellut Kielikoulussa. == Lähteet == * ===Viitteet=== == Aiheesta muualla == * Luokka:Haaparannan kunta Luokka:Ruotsin peruskoulut
De minimis

De minimis on latinankielinen ilmaisu tarkoittaen ilmaisua ”pienimmistä seikoista”, yleensä fraaseissa de minimis non curat praetor tai de minimis non curat lex, tarkoittaen, että laki ei ole kiinnostunut itsestään selvistä asioista.Literally, "the law does not concern itself with trifles." Ehrlich, Eugene, Amo, Amas, Amat and More, p. 100 (New York, Harper Row 1985). ISBN 0-06-272017-1. Ilmaus on uuslatinaa, ja sen varhaisin käyttö on 1600-luvulta. De minimis -periaatteen mukaan oikeus ja oikeudelliset prosessit eivät ole tarkoitettu merkityksettömien asioiden selvittelyyn. Yleisemmin se tarkoittaa, ettei oikeusprosessia ole syytä käynnistää vähäisten tai merkityksettömien asioiden vuoksi. Periaatetta käytetään yleisesti EU:n kilpailuoikeudessa ja yhdysvaltalaisessa hallintolainkäytössä. Riskien arvioinnissa ”de minimis” viittaa sellaiseen riskitasoon, jonka katsotaan olevan liian pieni huomioitavaksi.National Library of Medicine Toxicology Glossary - Risk De minimis 2007 == Esimerkkejä ”de minimis” -säännön käytöstä == Oikeudet eivät aina hyväksy muokattujen public domain -ohjelmistojen tekijänoikeuksia, jos muokkaukset katsotaan ”de minimis” -tyyppisiksi eli vähäpätöisiksi.Free Expression Policy Project Trashing the Copyright Balance 2007 EU:n kilpailulainsäädännössä jotkut sopimukset, jotka rikkovat EC sopimuksen artiklaa 81(1) katsotaan olevan ”de minimis” eli vähäpätöisiä ja siten hyväksyttyjä. Toimialan sisäiset kilpailijoiden väliset sopimukset katsotaan ”de minimis” -säännöllä vähäpätöisiksi, jos sopimusosapuolten markkinaosuus on 10 % tai vähemmän. Toimitusketjun sisäiset sopimukset, jossa sopimusosapuolet toimivat toimitusketjun eri tasoilla, saavat kattaa 15 % tai pienemmän markkinaosuuden. EU:n ”de minimis” sääntö koskien valtion tukea yrityksille sallii julkisista varoista tukea yksittäistä yritystä vastikkeettomasti 200 000 eurolla kolmen vuoden aikana.COMMISSION REGULATION (EC) No 1998/2006 == Lähteet == Luokka:Latinankieliset fraasit Luokka:Kauppaoikeus Luokka:Tekijänoikeus
FDR

FDR voi viitata johonkin seuraavista: * Franklin D. Roosevelt, Yhdysvaltain presidentti 1933–1945 * Finnish Depositary Receipt, ulkomaisen yhtiön osaketta vastaava talletustodistus, jolla käydään kauppaa Suomessa * Flight Data Recorder, lentoarvotallennin, mustan laatikon osa * False Discovery Rate, virheellisten löydösten osuus, tilastollisen hypoteesin testauksessa käytettävä mittaluku
Painin Euroopan-mestaruuskilpailut 1946

Vuoden 1946 painin Euroopan-mestaruuskilpailut järjestettiin lokakuun lopulla Tukholmassa, Ruotsissa. Kisoissa painittiin ainoastaan vapaapainissa kahdeksassa eri painoluokassa. Tukholman EM-kilpailut olivat ensimmäiset toisen maailmansodan jälkeen järjestetyt. ==Vapaapaini== ===Mitalistit=== Sarja Kultaa Hopeaa Pronssia 52 kg Lennart Viitala Malte Hakansson Georges Labadie 57 kg Lajos Bencze Nasuh Akar Erkki Johansson 62 kg Gazanfer Bilge Olle Anderberg Paavo Hietala 67 kg Celal Atik Gösta Frändfors Lauri Kangas 73 kg Yaşar Doğu Kalman Sovari Karl Schaad 79 kg Eino Virtanen Mahmut Ceterez Axel Grönberg 87 kg Bengt Fahlkvist Fritz Stöckli Muharren Candas yli 87 kg Bertil Antonsson Willy Lardon Mehmet Coban ===Mitalitaulukko=== 1 3 2 2 7 2 2 3 1 6 3 2 0 3 5 4 Unkari 1 1 0 2 5 0 2 1 3 6 0 0 1 1 ==Lähteet== *FILA:n tietokanta 1946 Luokka:Vuoden 1946 urheilu Luokka:Tukholman urheilutapahtumat
Winai Kraibutr

Winai Kraibutr (, 16. kesäkuuta 1970 Thaimaa – 20. maaliskuuta 2024) oli thaimaalainen näyttelijä. Hän on näytellyt elokuvissa Nang-Nak (1999), Bang Rajan (2000), Krai Thong (2001), Kuon puos keng kang (2001), Immortal Enemy (2003), Plon Naya (2004) ja Queens of Langkasuka (2008). == Aiheesta muualla == * Luokka:Thaimaalaiset näyttelijät Luokka:Vuonna 1970 syntyneet Luokka:Vuonna 2024 kuolleet
Hans Lidman

Hans Lidman; (22. elokuuta 1910 – 4. huhtikuuta 1976) oli ruotsalainen kirjailija, valokuvaaja ja kalastaja. Ensimmäisen kirjansa Lidman julkaisi vuonna 1941 ja kirjojen lisäksi hän on kirjoitti artikkeleita eri lehtiin. == Suomeksi julkaistut teokset == * Valitut tarinat (1999) * Lohivesillä (1977) * Erämaajoella (1976) * Onnelliset vuodet (1975) * Taloni metsässä (1974) * Lapintähti (1973) * Tuntureita ja taimenia (1972) * Salomailla : muistelmia kalavesiltä ja eräpoluilta (1970) * Kurjen huuto (1970) * Pohjoiskalotin ihmisiä (1969) * Helmipöllön metsä (1964) * Seikkailujen Pohjola : vaelluksia Pohjoiskalotin rannoilla ja erämaissa (1964) * Lohensilmä : tarinoita Pohjolan kalavesiltä (1962) Luokka:Ruotsalaiset kirjailijat Luokka:Vuonna 1910 syntyneet Luokka:Vuonna 1976 kuolleet
Turau

Turau, Turaŭ eli Turov (, , , ) on pieni historiallinen kaupunki Homelin alueen länsiosassa eteläisellä Valko-Venäjällä. Vuoden 2009 väestönlaskennan aikaan kaupungissa asui 2 967 ihmistä. Hallinnollisesti Turaun pikkukaupunki kuuluu Žytkavitšyn piiriin. left|thumb|210px|Ortodoksinen kirkko Turaussa. Turau on vanhimpia tunnettuja paikkakuntia Valko-Venäjällä. Eräs syntyhistoria kaupungin nimestä pohjautuu viikinkiin nimeltä Tur (Tor). Kaupunki oli merkittävä, koska se sijaitsi viikinkien käyttämien, muun muassa Kiovaan johtavien jokireittien varrella. 7.–9. vuosisadalla Turaun ruhtinaskunta oli Polatskin ja Smolenskin ruhtinaskuntien ohella yksi tuolloisista Kiovan ruhtinaiden hallitsemista slaavilaisista aluekeskuksista. Turau mainitaan asiakirjoissa jo vuonna 980. Polatskin ollessa alueen pääkaupunkina Bysantin kristilliset vaikutteet levisivät 1100-luvulla voimakkaasti tässä slaavilaisessa valtiossa ja käsityötaidot kehittyivät. Tuolta ajalta ovat peräisin filosofi ja piispa Kirill Turovilaisen kristilliset kirjoitukset, jotka on myöhemmin löydetty kaupunkiarkeologisissa kaivauksissa. Turau sijaitsee suurjoki Dneprin purjehduskelpoisen sivuhaaran Pripetin etelärannalla. Turaun läpi kulkeva kantatie P88 ylittää Pripetin kaupungin itäpuolella ja liittyy 31 kilometrin päässä koillisessa Brest–Pinsk–Homel- valtatiehen (M10). Kaupungin ympäristö ja laaja kaistale jokivartta länteen kuuluu tämän joen varrelle muodostetun maisemansuojelualueen piiriin. Pripetin kansallispuisto (, ) alkaa noin 10 kilometrin päästä kaupungin etelä- ja itäpuolella. Tämän joki- ja suoympäristöön sijoittuvan kansallispuiston opastuskeskus sijaitsee Turaussa. == Lähteet == == Aiheesta muualla == *Turov (belarustourism.by) *Turaw (Turau, Turov) – A ancient town in South-Eastern Belarus, port on Prypiac' river (belarusguide.com) *Lyhyesti Turovin kaupungista & kaupunkikartta (dorogiby.info) *Turovista kertova maakuntahallinnon sivu (gomel-region.by) *WikiMapia karttalinkki Turaun kaupunkiin, kohteiden selitykset pääosin tai *Founder of Turau – viking named Tur *Valokuvia Turaun kaupungista , , tai (Radzima.org) *Turau (gomel- region.by) *Lyhyt kuvaus Pripetin kansallispuistosta, opastuskeskus Turaussa (Lonely Planet) *Turaun historiaa, juutalaisnäkökulmasta Luokka:Homelin alueen kaupungit
Tulva (täsmennyssivu)

Tulva tarkoittaa seuraavia asioita: * tulva, luonnonilmiö * Tulva, feministinen aikakauslehti * Tulva, joki Permin aluepiirissä Venäjällä * Tulva, rap-artisti Pyhimyksen albumi vuodelta 2008 * Tulva, pop-artisti Vilma Alinan albumi vuodelta 2019 * Tulva (Der Strom), Felix Baschin ohjaama saksalainen elokuva vuodelta 1922 * Tulva (Floods of Fear), Charles Crichtonin ohjaama brittiläinen elokuva vuodelta 1958 * Tulva (Flood!), Earl Bellamyn ohjaama yhdysvaltalainen televisioelokuva vuodelta 1976.
PetroChina

PetroChina () on suuri kiinalainen öljyalan holdingyhtiö. PetroChina on julkinen osakeyhtiö. Yrityksen kotipaikka on Peking. Osake on listattu Hongkongin, Shanghain ja New Yorkin pörssissä. Määräävä osake-enemmistö on Kiinan valtion hallussa eli käytännössä PetroChina on valtionyhtiö. PetroChinan perustettiin 5. marraskuuta 1999 Kiinan valtion omistaman China National Petroleum Corporation -yhtiön (CNPC) toiminnan uudelleenjärjestelyjen yhteydessä. Vuoden 2015 tilaston mukaan PetroChina oli markkina-arvoltaan (282,2 mrd. USD) Shanghain pörssin arvokkain yhtiö. Maailman suurimpien yritysten Forbes Global 2000 -listan vuoden 2015 vertailussa PetroChina katsottiin useilla mittareilla arvioituna maailman 8. suurimmaksi julkisesti noteeratuksi yhtiöksi. Listautuessaan pörssiin vuonna 2007 PetroChinan arvo oli yli biljoona dollaria, mutta se on sittemmin laskenut. == Lähteet == ==Aiheesta muualla== * PetroChinan verkkosivu Luokka:Kiinalaiset öljy-yhtiöt Luokka:Kiinalaiset pörssiyhtiöt Luokka:Kiinalaiset valtionyhtiöt Luokka:Peking Luokka:SSE 50 -indeksi
Pamela C. Rasmussen

Pamela Cecile Rasmussen (s. 16. lokakuuta 1959) on yhdysvaltalainen lintutieteilijä, joka on erikoistunut aasialaisiin lintuihin. Rasmussenin vanhemmat ovat tohtori Chester Murray Rasmussen ja Helen Rasmussen. Rasmussen kiinnostui pysyvästi linnuista saatuaan äidiltään lahjaksi Oliver Austinin kirjan Birds of the World. Rasmussen valmistui Walla Wallan yliopistosta 1983 ja väitteli filosofian tohtoriksi Kansasin yliopistossa 1990, missä hän tutki sinisilmäisiä merimetsoja (Phalacrocorax) ja perehtyi evoluutioteoriaan. Nykyisin Rasmussen työskentelee Michiganin osavaltion yliopistossa eläintieteen apulaisprofessorina sekä museoavustajana nisäkäs- ja lintuosastolla. Aikaisemmin Rasmussen toimi Sidney Dillon Ripleyn assistenttina Smithsonian-instituutissa Washingtonissa. Rasmussen on American Ornithologists' Unionin (AOU) Luokittelu- ja nimistökomitean (Committee on Classification and Nomenclature) jäsen, brittiläisen Natural History Museumin linturyhmän tieteellinen avustaja ja The Ibis -lehden avustava toimittaja. Rasmussen on avioliitossa tohtori Michael D. Gottfriedin kanssa, joka toimii Michiganin osavaltion yliopiston paleontologian kuraattorina, geologian apulaisprofessorina ja Center for Integrative Studies in General Science -keskuksen johtajana. Rasmussen toimitti loppuun ja julkaisi vuonna 2005 yhdessä taiteilija John C. Andertonin kanssa Ripleyn aloittaman Birds of South Asia: The Ripley Guide. Rasmussen on nimennyt linnuista nikobaarienpöllösen (Otus alius), cinnabarinhaukkapöllön (Ninox ios) sekä yhdessä Frank R. Lambertin kanssa sangihenpöllösen (Otus collari) ja yhdessä Deepal Warakagodan kanssa uuden pöllöslajin Otus thilohoffmanniITIS, jolla ei vielä ole suomenkielistä nimeä. Vuonna 2008 Rasmussen ja Mochamad Indrawan kuvailivat ja nimesivät yhdessä tieteelle uuden rillilajin Zosterops somadikartai.Scienceblogs == Lähteet == Luokka:Yhdysvaltalaiset ornitologit Luokka:Vuonna 1959 syntyneet Luokka:Elävät henkilöt
Lettolierosammal

Lettolierosammal (Scorpidium scorpioides) on suurikokoiseksi kasvava sammal. Lettolierosammal kuuluu ritvasammalten heimoon ja lierosammalten sukuun. == Ulkonäkö ja koko == Lettolierosammalen versot saattavat kasvaa 20 senttimetriä pitkäksi. Kasvi on tavallisesti tukeva ja suurikokoinen. Lettolierosammal on tavallisesti joko mustanpunainen tai kokonaan punainen. Toisinaan tavataan myös vihreitä tai ruskeita sammalia. Kasvin varret ovat liereänmuotoisia ja harvaan tai epäsäännöllisesti haarautuneita. Varren latva puolestaan on käyrä. Kasvin pesäkeperä on pitkä ja itse pesäke käyränmuotoinen. Itiöpesäkkeet ovat harvinaisia kasvilla. Kasvin lehdet ovat muodoltaan kuppimaiset, leveät ja ne kapenevat terävään ja lyhyeen kärkeen nopeasti. Kasvilla ei ole lainkaan keskisuonta tai se on lyhyt, tavallisesti kaksinkertainen. Lettolierosammalen versot kasvavat pystynä, vapaasti keijuvina tai alustanmyötäisesti. == Levinneisyys == Lettolierosammalta kasvaa koko Suomessa, ja se on yleinen varsinkin Pohjois-Suomessa. Lajia tavataan pohjoisen pallonpuoliskon viileällä ja lauhkealla vyöhykkeellä. == Elinympäristö == Lettolierosammal kasvaa vesiympäristöissä ja soilla. Se suosii märkiä lettojen rimpirantoja, lähdelettoja, järviä, lampia ja rantoja, sillä ne ovat ravinteikkaita. Laji kasvaa joko maassa tai upoksissa veden alla. == Lähteet == Luokka:Lierosammalet
The Pas’n rautatieasema

The Pas’n rautatieasema on rautatieliikennepaikka The Pas’n kaupungissa, Manitobassa, Kanadassa. Rautatieasema sijaitsee lähes keskellä kaupunkia. ==Liikenne== Henkilöliikenteestä vastaa VIA Rail Canada. Yhtiön Winnipegin ja Churchillin välillä liikennöivä matkustajajuna Hudson Bay pysähtyy asemalla puoleksi tunniksi matkustajapalvelua ja miehistönvaihtoa varten. Tavaraliikenteestä vastaavat Canadian National Railway sekä Hudson Bay Railway, joka hoitaa liikennettä The Pas’n pohjoispuolella. The Pas on yhtiöiden välinen yhdysliikenneasema. Tavaraliikenne muodostuu puu-, kappale- ja irtotavaran sekä malmijalosteiden kuljetuksista. Yksi suurimpia kausittaisia artikkeleita on vilja, jota laivataan Churchillin satamassa. ==Asemarakennus== Rautatieliikenne alkoi vuonna 1908, kun Canadian Northern Railwayn rakentama rataosuus Saskatchewanista valmistui. Nykyinen asemarakennus rakennettiin vuonna 1928. Rakennusmateriaalina käytettiin tuohon aikaan harvinaiseksi katsottua moniväristä tiiltä. Asemarakennus suojeltiin vuonna 1993 Kanadan Railway Stations Protections Actin nojalla. ==Lähteet== Luokka:Manitoban rautatieliikennepaikat Luokka:Hudson Bay Railway
Hudson Bay

Hudson Bay voi tarkoittaa ainakin seuraavia: * Hudsoninlahti, , Atlantin valtameren sivulahti Kanadan arktisella alueella. * Hudson Bay, kaupunki Saskatchewanissa, Kanadassa. * Hudson Bayn rautatieasema, rautatieliikennepaikka Hudson Bayssä, Saskatchewanissa, Kanadassa. * Hudson Bay, VIA Rail Canadan operoima junavuoro Winnipegin ja Churchillin välillä Kanadassa. * Hudson Bay Railway, kanadalainen rautatieyhtiö. * Hudson's Bay Company, kanadalainen yritys.
Deepal Warakagoda

Deepal Warakagoda (s. 1965) on srilankalainen lintutieteilijä. Warakagoda työskenteli nuorempana elektroniikan parissa, mutta on jo vuosia tutkinut lintuja. Hän perusti "Bird and Wildlife Teamin", joka järjestää linturetkiä, joilla hän toimii myös oppaana. Warakagoda perusti "Drongo Nature Sounds Library"n, ainoan laatuaan Sri Lankassa, ja hän toimii "Ceylon Bird Clubin" sihteerinä. Lisäksi hän on Aasian vesilintulaskentojen (Asian Waterbird Census) kansallinen järjestelijä. Vuonna 2004 Warakagoda ja Pamela C. Rasmussen nimesivät tieteelle uuden pöllöslajin Otus thilohoffmanni, jonka Warakagoda oli löytänyt jo 2001. Hän on lisäksi löytänyt Sri Lankalle 15 uutta lintulajia ja julkaissut suuren joukon kirjoituksia maansa linnustosta. Warakagoda on Sri Lankan johtava luonto- ja lintuäänitteiden tekijä, ja on tuottanut maansa ainoan laaja-alaisen lintuäänitteen (CD ja nauha). Hänen asiantuntemuksensa oli tärkeässä osassa Rasmussenin toimittamassa teoksessa Birds of South Asia. The Ripley Guide (2005). Hän on perehtynyt myös maansa nisäkkäisiin ja perhosiin. == Teoksia == * A Guide to the Birds of Sri Lanka, G. M. Henry. Kolmas painos (1998), jonak ovat toimittaneet Thilo W. Hoffmann, Deepal Warakagoda ja Upali Ekanayake. ISBN 0-19-563813-1 * Photographic Guide to Birds of Sri Lanka, yhdessä Gehan De Silva Wijeyeratnen kanssa. T.S.U.De Zylva (2000). ISBN 1-85974-511-3 * The Bird Sounds of Sri Lanka. An Identification Guide Part 1 (1997, toinen painos 2001) nauhoite * The Bird Sounds of Sri Lanka. An Identification Guide Part 2 (1998) nauhoite * The Bird Sounds of Sri Lanka. 99 Species (2003) CD * The Bird Sounds of Sri Lanka. Habitat Edition 2005 (2005) nauhoite Luokka:Srilankalaiset tieteilijät Luokka:Ornitologit Luokka:Vuonna 1965 syntyneet Luokka:Elävät henkilöt
Juuso Kaijomaa

Juuso Kaijomaa (s. 12. maaliskuuta 1989 Joensuu) on suomalainen uransa päättänyt jääkiekkoilija. Hän oli pelipaikaltaan keskushyökkääjä. ==Ura== Kaijomaa on Jokipoikien kasvatti. Hän oli kaudella 2005–2006 joukkueen B-nuorten paras maalintekijä 14 osumallaan. Kaijomaa siirtyi seuraavaksi kaudeksi 2006–2007 B-nuorten I-divisioonasta SM-sarjaan ja Saimaan Palloon, jonka paras pistemies ja maalintekijä hän oli tehoilla 16+10=26. Kaudella 2008–2009 Kaijomaa debytoi SM-liigassa, jossa hän pelasi neljä ottelua jääden niissä ilman tehopisteitä. Kaijomaa pelasi ensimmäisen SM-liigaottelunsa 11. marraskuuta 2008 Porin Ässiä vastaan. Hän oli SaiPan A-nuorten kolmanneksi paras pistemies tehtyään 23 runkosarjaottelussa tehot 11+20=31. Huhtikuussa 2009 Kaijomaa teki kolmivuotisen jatkosopimuksen SaiPan SM-liigajoukkueen kanssa. Kauden 2009–2010 Kaijomaa pelasi suurimmaksi osaksi SaiPan A-nuorissa, jonka paras syöttäjä sekä toiseksi paras pistemies ja maalintekijä hän oli Tomi Leivon jälkeen tehoilla 11+26=37. Kaijomaa pelasi kauden aikana miesten pelejä neljän ottelun verran sekä SaiPan SM-liigajoukkueessa että lainalla Mestis-joukkue Mikkelin Jukureissa. Kauden 2010–2011 hän vietti kokonaan lainalla Jukureissa. Kausi 2011–2012 oli Kaijomaalle varsinainen tulokaskausi SM-liigassa. Hän teki 26 runkosarjaottelussa viisi syöttöpistettä. Kaijomaa jäi kuitenkin pieneen rooliin SaiPassa ja haki kauden aikana peliaikaa myös neljän ottelun verran Jukureista. Hän palasi suuremman vastuun perässä kasvattajaseuraansa Jokipoikiin kaudeksi 2012–2013. Kaijomaa edusti kauden aikana Pohjoisen joukkuetta Mestis Hockey Dayn tähdistöottelussa. Kauden 2013–2014 jälkeen Jokipojat jätti Mestiksen taloudellisista syistä ja siirtyi pelaamaan Suomi-sarjaan. Kaijomaa siirtyi kuitenkin syyskuussa 2014 jatkamaan uraansa vuoden mittaisella sopimuksella Ruotsin kolmanneksi korkeimmalle sarjatasolle Hockeyettanin Hammarby IF:ään oltuaan ilman sopimusta alkukauden 2014–2015. Kaudeksi 2015–2016 Kaijomaa palasi taas vuoden mittaisella sopimuksella takaisin Mestikseen nousseeseen Jokipoikiin. Hän voitti kauden päätteeksi Mestis-pronssia. Kaijomaa siirtyi kaudeksi 2016–2017 Mestikseen perustettuun Espoo Unitediin. Hän voitti kauden päätteeksi Mestis-pronssia. ==Muuta== Kaijomaan isoveli Kalle pelaa puolustajana Saksan DEL-liigan Schwenninger Wild Wingsissa. ==Tilastot== 2008–2009 SaiPa SM-liiga 4 0 0 0 0 – – – – – 2009–2010 Jukurit Mestis 4 0 2 2 4 – – – – – SaiPa SM-liiga 4 0 0 0 4 – – – – – 2010–2011 Jukurit Mestis 46 9 15 24 26 11 1 0 1 4 2011–2012 Jukurit Mestis 4 0 1 1 2 – – – – – SaiPa SM-liiga 26 0 5 5 8 – – – – – 2012–2013 Jokipojat Mestis 32 12 5 17 16 9 1 0 1 6 2013–2014 Jokipojat Mestis 40 9 4 13 20 5 1 3 4 4 2014–2015 Hammarby IF Ruotsi I 32 8 8 16 59 – – – – – 2015–2016 Jokipojat Mestis 39 9 17 26 36 14 4 3 7 12 2016–2017 Espoo United Mestis 50 7 19 26 10 7 1 4 5 0 3 kautta yhteensä SM-liiga 34 0 5 5 12 – – – – – 7 kautta yhteensä Mestis 215 46 63 109 114 46 8 10 18 26 ==Lähteet== * * ===Viitteet=== Luokka:Suomalaiset jääkiekkoilijat Luokka:Vuonna 1989 syntyneet Luokka:Elävät henkilöt
Virtasalmen kirkko

Virtasalmen kirkko on Pieksämäen Virtasalmella sijaitseva evankelis- luterilainen kirkko. Nykyinen kirkko on seurakunnan toinen kirkko ja se valmistui vuonna 1978 tulipalossa äitienpäivän aattona vuonna 1976 tuhoutuneen kirkon viereen. Uuden kirkon seinissä on käytetty Virtasalmen Ankeleen kaivoksen dolomiittikalkkikiveä ja siinä on korkea paanukatto. Kirkon lattia on niinikään kalkkikiveä ja sitä on myös alttarissa ja saarnastuolissa. Kirkossa on 18-äänikertaiset Hans Heinrichin rakentamat urut. Hollantilaista valutyötä olevat kirkonkellot on sijoitettu erilliseen kellotapuliin. Virtasalmen ensimmäinen kirkko oli puinen päätytornillinen ristikirkko, joka oli vihitty käyttöön 20. elokuuta 1882. Kirkon oli suunnitellut arkkitehti Konstantin Kiseleff. Kirkko paloi 8. toukokuuta 1976 aamuyöllä, tulipalon syynä olivat vialliset sähköjohdot. Nykyisen kirkon pohjoispuolella on vanhan kirkon alttarisakaran kivijalka ja sen keskellä suihkukaivo. Virtasalmen seurakunnasta tuli erillinen seurakunta vuonna 1894, sitä ennen vuodesta 1866 alkaen se oli ollut Pieksämäen rukoushuonekunta. Vanha kirkko oli peräisin tuolta ajalta. Tiedosto:Virtasalmi belfry.jpg|Kellotapuli. Tiedosto:Virtasalmen kirkko 4.jpg|Kirkkosali nähtynä alttarilta. Tiedosto:Virtasalmi former church remains.jpg|Entisen kirkon kivijalkaa ja risti. == Lähteet == == Aiheesta muualla == Luokka:Pieksämäen kirkkorakennukset Luokka:Suomen kivikirkot Kirkko
Sotkamon Visa

Sotkamon Visa on sotkamolainen voimanoston erikoisseura. Seura on yksi tämän hetken Suomen parhaimmista voimanostoseuroista, josta todisteena ovat vuonna 2008 saavutettu voimanoston joukkuepistekisan "Voimamaljan" 2. sija, sekä vuoden 2009 joukkue-SM-kulta. ==Aiheesta muualla== *Sotkamon Visan viralliset sivut Luokka:Sotkamolaiset urheiluseurat Luokka:Suomalaiset urheiluseurat Luokka:Vuonna 1909 perustetut urheiluseurat Luokka:Voimanosto Luokka:Suomen Työväen Urheiluliiton jäsenseurat
Kirill Turovilainen

Kirill Turovilainen eli Pyhä Kiril (1130–1182) oli valkovenäläinen piispa joka eli 1100-luvulla. Hän oli saarnaaja, kirjailija ja teologi, ja hän oli itäslaavilaisen kirkon merkkihahmo. Valko-Venäjän ortodoksinen kirkko on kanonisoinut hänet. Hän on varakkaasta perheestä ja oppinut mies. Häntä on pidetty raamatuntutkijana. Hän luopui perintöosuudestaan ja ryhtyi munkiksi. Hänen kirjoittamiaan teoksia on säilynyt halki vuosisatojen. Kun luostarielämä ei tuntunut riittävän haastavalta hän ryhtyi pylväspyhimykseksi, mutta myöhemmin hänestä tuli Turaun (Turov) piispa. Viimeiseet vuotensa hän omistautui kirjoittamaan hengellisistä asioista. ==Lähteet== == Aiheesta muualla == *Кирилл Туровский. [Собрание из 68 сочинений]. || По изд.: Мельнікаў А.А. Кірыл, епіскап Тураўскі. Жыццё, спадчына, светапогляд. 2-е выд., Мн., 2000. - Эл. версия: О.Лицкевич, 2002-2003. *История Беларуси IX- XVIII веков. Первоисточники Luokka:Pyhimykset Luokka:Valkovenäläiset henkilöt Luokka:Vuonna 1130 syntyneet Luokka:Vuonna 1182 kuolleet
Leoluca Orlando

Leoluca Orlando (s. 1. elokuuta 1947) italialainen poliitikko, joka palveli Palermon pormestarina 1985-1990 ja 1993-2000. Hänet tunnetaan parhaiten Sisilian mafian vastaisesta työstään. ==Aiheesta muualla== * Leoluca Orlandon sivusto (italiaksi) Luokka:Italialaiset poliitikot Luokka:Italialaiset europarlamentaarikot Luokka:Vuonna 1947 syntyneet Luokka:Elävät henkilöt
Forstén

Forstén tai Forsten on muun muassa seuraavien henkilöiden sukunimi: * Aino Forsten (1885–1937), kansanedustaja * Alma Forstén, o.s. Lönnroth (1858–1931), Marttajärjestön johtohenkilö, kansanvalistaja * Alma Forstén (s. 2001), jalkapalloilija * Ann Forstén (1939–2002), paleontologi * Anna Forstén (1846–1926), oopperalaulaja ja laulupedagogi * Carl Gustaf Forstén (1802–1856), kenraalimajuri * Filip Forstén (1852–1932), oopperalaulaja * Georg August Forstén (1857–1910), professori * Harri Forsten (s. 1982), salibandyn pelaaja * Hilkka Norkamo, o.s. Forstén (1910–2004), kuoronjohtaja, kääntäjä, sanoittaja * Ina Lange, o.s. Forstén (1846–1930), pianisti, kirjailija * Lennart Forstén (1817–1886), taidemaalari, piirtäjä, runoilija * Lennart Forstén (1848-1921), Reitkallin puutarhakoulun perustaja ja johtaja * Mikael Forstén (s. 1969), esteratsastaja ja moottoriurheilija * Noora Forstén (s. 1981), esteratsastaja ja rakennuskonserni Lemminkäisen suuromistaja * Olga Forstén, o.s. Lönnroth (1858–1918), naisten aseman parantaja, kuoron- ja soittokunnanjohtaja * Petra Forstén (s. 1976), suomalainen kirjailija * Sven Forsten, oik. Veikko Sippola (1909–1987), kommunistipoliitikko * Torsten Karl Forstén (1855–1927), Suomen eläinsuojeluyhdistyksen perustaja * Torsten Wilhelm Forstén (1817–1861), runoilija, piirtäjä ja opettaja * Verner Forsten (1885–1956), kommunistipoliitikko
Björn Bjarnason

thumb|Björn Bjarnason Björn Bjarnason (s. 14. marraskuuta 1944) on islantilainen Itsenäisyyspuolueen () poliitikko. Hän syntyi Reykjavíkissa ja opiskeli oikeustiedettä Islannin yliopistossa, josta valmistui vuonna 1971. Hänet valittiin 1991 maan parlamenttiin Alltingiin, jossa hän on istunut siitä lähtien. Björn on sittemmin toiminut Islannin opetusministerinä 1995–2002 sekä oikeus- ja kirkon asiain ministerinä 2003–2009. Hän on myös osallistunut Bilderberg-kokouksiin ja työskennellyt toimittajana. Hänen isänsä Bjarni Benediktsson toimi aikoinaan Islannin pääministerinä. Hänen vaimonsa on viulisti Rut Ingólfsdóttir.Ministry of Justice and Ecclesiastical Affairs == Lähteet == == Aiheesta muualla == * Kotisivut * Björn Bjarnason Alltingin sivuilla Luokka:Islannin ministerit Luokka:Opetusministerit Luokka:Vuonna 1944 syntyneet Luokka:Elävät henkilöt
Jyväskylän Cityseurakunta

Jyväskylän Cityseurakunta on vuonna 2000 perustettu itsenäinen kristillinen paikallisseurakunta Jyväskylässä, joka ei ole osa mitään yksittäistä kirkkokuntaa. Seurakunta on hengeltään karismaattinen ja kuuluu tunnustuskuntiin sitoutumattomaan uuskarismaattisuuteen. Jyväskylän Cityseurakuntaa johtavat pastoripariskunta Esko ja Pirjo Valtanen yhdessä seurakunnan johtoryhmän kanssa. Jyväskylän Cityseurakunta kuuluu yhdistyspohjaisia seurakuntia tukevaan Seurakuntien yhteys -järjestöön. == Historia == Jyväskylän Cityseurakunta syntyi osana laajempaa kansallista hengellistä uudistusliikehdintää, jonka yhteydessä Suomessa perustettiin 1990-luvulla ja 2000-luvulla joukko uusia itsenäisiä uuskarismaattisia seurakuntia, mukaan lukien City-seurakunnat. Valtaosa näistä seurakunnista syntyi helluntailiike-taustalta. == Seurakunnan toiminta == Jyväskylän Cityseurakunnan mukaan tarkoituksena ei ole olla toimintakeskeinen seurakunta, vaan erityisesti näky-keskeinen seurakunta. Tämä tarkoittaa sitä, että toiminta itsessään ei ole seurakunnassa päämäärä, vaan toiminta on pikemminkin seurausta, siitä mitä Jumala haluaa seurakuntansa keskelle synnyttää. == Katso myös == * Uskonto Jyväskylässä == Aiheesta muualla == * Jyväskylän Cityseurakunta * Seurakuntien yhteys ry Luokka:Suomen uuskarismaattiset seurakunnat Cityseurakunta
Hudson Bay (kaupunki)

Hudson Bay on vuonna 1946 perustettu kaupunki Saskatchewanin provinssissa Kanadassa. Kaupungin aiemmat nimet ovat Etomami vuodelta 1907 ja Hudson Bay Junction vuodelta 1909. Kaupungin väkiluku on 1 646 asukasta (2006). ==Historia== Vuonna 1757 turkiskauppapaikka perustettiin Hudson Bayn alueelle Red Deer Riverin rannalle. Kauppapaikan rauniot sijaitsevat lähellä Erwoodin kylää. Vuonna 1790 North West Company perusti oman kauppapaikkansa Etomami Riverin suulle. Sitä vastapäätä joen toisella rannalla on ilmeisesti sijainnut myös South Companyn kauppapaikka, joka selittäisi alueelta löytyvät rauniot. Kauppapaikan ympärille kehittyi asutuspaikka, joka kasvoi kunnes heinäkuussa 1907 paikalle haluttiin perustaa kylä nimeltä Etomami. Etomami on alkuperäisasukkaiden kieltä ja tarkoittaa paikka, jossa kolme jokea yhtyy. Kylän virallinen perustaminen vaati kuitenkin, että asutus käsittäisi vähintään viisitoista asuttua taloutta. Elokuuhun mennessä asukasluettelo oli koottu ja kylä muodostettiin virallisesti. Ensimmäiseksi johtajaksi valittiin B. F. Noble. Samalla perustettiin Churchill Streetille kylän postitoimisto. Kylän nimi vaihtui jo 1909, jolloin Canadian Northern Railway perusti kylään rautatieaseman nimeltä Hudson Bay Junction, ja kylä nimettiin sen mukaan. Huolimatta vaikeista ajoista kylä jatkoi kehitystään ja kasvuaan, kunnes se vuonna 1946 muutettiin kaupungiksi. Ensimmäinen kaupunginvaltuuston kokous pidettiin seuraavana vuonna, ja valtuusto päätti muuttaa kaupungin nimen nykyiseen asuunsa. Vuonna 1958 kaupunginvaltuuston päätöksellä kaupungin aikavyöhykettä vaihdettiin Mountain Standard Time -aikavyöhykkeelle, mutta alle kahden kuukauden kuluttua aikavyöhykkeen vaihto kumottiin ja kaupunki palasi takaisin Central Standard Time -aikavyöhykkeelle. Nykyään Hudson Bayn rautatieasema on edelleen tärkeä rautateiden risteysasema. Siellä Canadian National Railwayn omistamasta itä–länsisuuntaisesta radasta haarautuu sivurata pohjoiseen kohti The Pas'n kaupunkia Manitobassa. Hudson Bay on myös valtateiden risteyskohta. ==Koulutus== Kaupungissa on kaksi julkista koulua. ===Stewart Hawken koulu=== Stewart Hawken koulu on tarkoitettu esikouluikäisille sekä 1.–6. vuosiluokkien perusasteen opiskelijoille. Koulun ainevalikoima on laaja, ja se tarjoaa myös kattavia ranskan kielen kursseja. Koululla on oma voimistelusali sekä tietokonelaboratorio. Koulu voi ottaa kerrallaan 450 oppilasta, ja rohkaisee myös vanhempia osallistumaan koulun vapaaehtoistoimintaan. ===Hudson Bay Composite High School=== Hudson Bay Composite High School on 7.–12. vuosiluokkien yläkoulu, joka tarjoaa tavallisen akateemisen kurssitarjonnan lisäksi useita valinnaisia oppiaineita. ===Cumberland Community College=== Cumberland Community Collegella on kaupungissa sivutoimipiste, jossa toimii koordinaattorin lisäksi päteviä ohjaajia. == Lähteet == Luokka:Saskatchewanin kaupungit